
AWDL MARWNAD. 


menyn Gee Oy 


O, FnycHuEmnioG ! afar a chwynion—sydd 
Yn soddi dy galon, 
A nych nodawl och neidion,— 
Gwreiddiau briw mewn grudd a bron ! 


Bu farw cawr glewfawr, glowŷfoes,—Oymro llwyd * | 
A fwriwyd o'i fer-oes ; 
Aeth i'w fedd, er mawredd moes, 
Dirwynodd Duw yr einioes. 


Josua Morgan iesin, 
Î Hoyw-wych lew, o uchel lin, 
| A fwriwyd, yn ei fawredd, 
O ladau byd i ludw bedd. 


Ing-lwyth angau adwythig—a welir 
Trwy Malta gauadfrig ; 
Trodd i'r bedd, o wedd y wig, 
Yn chwilfriw, bren uchelfrig. . 


Rhifyddwr i'w ryfeddu——a reswyd 
Gyda'r isel deulu; 
O doi îs âr y câr cu, 
Go lwyr yw y galaru. 
Meib y gân, cydgwynfanwch—a'm henaid, 
Y'mhoenau fy nhristwch ; 
Garw wbain, ac oer ebwch, 
Wyf o hyd, mewn trist-fyd trwch. 


Colli ein Noddwr callwych, 

Poen yw 1 ni—pwn o nych ; 

Gŵr goleuwych, ceinwych, call, 

Diwyd y'meusydd deall; 

Mab y llwydd fu y'mhob llên, 

Mab hewyd, a mab awen ; 

Er maint ei bwyll, ddidwyll ddyn, 

Boreufwyd yw 1 bryfyn ! 

Gwedd ei haulwen a lenwyd, 

A'i ynnillawn, â niwl llwyd. 
Cloedig yw Cwm Clydach—dan niwl, 

Du nos a ddaeth haìiach, 

E ballodd cysur bellach,— 
Ow! oer yw byd mawr a bach !, 
Tow'd, â llen, hoywben hybwyll,—iach rinfawr, 
A chronfa oleubwyll, 
O dadol ynni didwyll, 
A gwawl pur fu'n gloywi pwyll. 
Wb! galaeth benbwygilydd,—yn hollawl, 
Yw Llanelli eilfydd, 
Am guro ei magwyrydd 
I wael fan—wylo a fydd. 
Elusenwr o lwys anian, 
O'i gôd, ŵr gwiw, rhoes gêd i'r gwan. 
Iaith ei anian f'ai porthi newynog, 
(Nid oer annghynes dwrdio'r anghenog,) 
Ond rhagori o galon drugarog; 
I'r dyeithrawl bu dadawl odidog, 
Ei orchwyl oedd gweini'n serchog,—o deimlad, 
I gwyn ymddifad gwan ymoddefog. 


Cyfaill twymgar, amyneddgar, a mwyneiddgu, 
I'r trallodus, o dda wyllus i'w ddiwallu. 


Oerion awelon marwolaeth,—a'u naws, 
Sy'n ysu dynoliaeth ; 
O'r olwg! mae chwerw alaeth, 
Cloi rhinwedd mewn culfedd caeth. 


Er meddu anrhydedd mawr, a moddion, 
Fr cael myg-barch, a chyfarch uwchafion, 
Er gwiw folliad gan amryw gyfeillion, 
Er gwraig fad, f'ai'n siarad pob cysuron, 
Y gŵr llwyd rwygwyd i'r eigion—am byth, 
Ond tragyfyth i'r byd try ei gofion. 
E gadd y Cymreigyddion—oer golled, 
Argyllaeth hyd galon, 
O rwygaw i âr eigion, 
Y caerau llaith, eu câr llon. 


Meddai gariad, bwriad ban, 

A hyf ynni nwyf anian, 

I barchu têr arferion 

Ei hen wlad, lwysfad lon: 
Puraw, muriaw'r Omeriaith, 
Lwys wych, oedd ei felus waith ; 

Ein “ Hifor Hael” hoywfawr oedd, 
A thra-dewr ei weithredoedd, 

Heb falchder ofer, afiach, 

I frwynaw aidd ei fron iach. 


Bu Morgan i Gymru'n gâr 
“y Hoywgu, a noddwr hygar, 
Pan oedd gwyll tew, rhew, a rhwd, 
Yn camu dros bob cwmwd, 

A rhagfarn yn gwasarnu 
Aelwyd gain ei hen wlad gu, 
Y'mhob rhith, a meib yr hedd 
Yn gwelwi mewn hygoeledd ; 
Llewych oedd i'r burwych bau 
Ei thesog Gymdeithasau 
Cymroaidd, caent hafaidd hin 
O'i ffriw-dwrdd annghyffredin. 


Trwy'i oes enwog cefnogydd, 
Hylawn o rym, ilên rydd; 
“ Seren Gomer,” wawl-ber wedd, 
Hwyliai o galon haelwedd, 
Fal hybwyll a didwyll dŵr, 
Ei dwys borth a'i dosbarthwr, 
O eigion mynwes, llesu 
Yn ddiofn y golofn gu, 
A gwiwrwydd dân gwladgarwch 
I'w fron bob cam, yn fflam fflwch ; 
Dwyn ei ran wnai â dawn rhydd, 
Fal hybarch fêl ohebydd, 
Wr dewrfad, hyd oer derfyn, 
Ei 'wyllys da oedd lles dyn. 
Rhoi cynghorion, geiriau mwysion, 
I'w gyd-ddynion o'i gêd ddawnus, 
Wnelai'n ffyddlon, heb ddichellion,— . 
I'w ddêr âlon oedd arialus. 


Lle b'ai du-far, ofid afar, 
Cymwynasgar camai'n esgud, 

A gwên hawddgar, elusengar, 
(Wr îs ammhar) er ei symud. 


Dolurus gydalaru—yr ydym, 
A rhodio'n ddiallu; 
Gwyneb nid oes yn gwenu,— 
Rhow'd ein hedd i'r dyfnfedd dâ. 














6 


Adenydd o brudd dunos—yw 'nghronglwyd, 
Difwynwyd fy einio's ; 
Ebychu, nid heb achos, 
Wyf dan oerddwl nifwl nos. 


Nos gaeth anwybodaeth byw, 
Heb ei wên addien heddyw, 
Oer boeni ar obenydd, 

O achos cau dorau dydd. 
Beth a ddaw o'r fyg awen ? 
Darfuhyderlleuferllên! 
Aeth cyfaill ein hiaith, cofir, 
O'r byd hwn i'r bywyd hir; 


Ni cheir porth na chynnorthwy 

O ran y mâd wron mwy ; 

Ni rana ef un rhinwedd 

I glyw byd o glai y bedd. 
Un hoenus oedd mewn hanesyddiaeth, 
Bêr ddawnus, ac arawd barddoniaeth ; 
Hoffai dreiddiaw, nofiaw hynafiaeth, 
Wybrenol, a bydol wybodaeth, 
A Ìlawn noddi llenyddiaeth—o egni, 
Oer ei golli, a dâ argyllaeth. 


Er rhodiaw mewn anrhydedd,—heb osgo, 
A morio mewn mawredd, 
Awn rhyw lun, trwy anhunedd. 
Yn y fan i fudan fedd. 


O sawd angau nid oes diengyd,—pan ddel 
Ei argel drwm ergyd; 
Wrth arch Rhên try, mewn enyd, | 
Yr holl fyw i arall fyd. | 
Eu saethau 'heda'n sythion, 
Heb wyro, nes briwio bron ; 
Ei fâr erch, didrugaredd, 
Dery bawb i dir y bedd ; 
I'r llawr try'r cawr a'r corach, 
O nawd fyw, mewn enyd fach ; 
Taeogion a beilchion byd, 
Â'r annifyr fron hefyd, 
A esyd angau'n isel, 
Un-wedd yn y ceufedd cêl ; 
Taro wna fe tua'r un fan, 
Ni edrych ar un oedran ; 

Y ddirfwyn oes a dderfydd, 
Fel gwyn flodeuyn un dydd. 


Dyn ar ffysg sydd fel ,cysgod,—neu niwlen 
Anolo'r nant isod, 
Ei dwrfar fyr.sy'n darfod, 
Fr hedd clau, er haeddu clod. 


Gŵr haeddgar, o ddengar ddawn, 
Hyawdlaidd a bywydlawn, 
A. dorai'r angau dewrwedd 
I oer glai, â'i anwar gledd. 


Fe ddygodd y “ Rhifyddegwr—Egwan,” 
Ar ogwydd i'r pentwr, 
Wele ddysg a wyla ddŵr, 
O gladdu ei ymgeleddwr. 


Galaeth uchel ac wylo, 

Ias oer frwyn, a ysa'r fro ; 
Mae gawr cwyn am y gŵr cu, 
O lwyrwedd, a galaru. 

E gafas gan Ner gyfoeth, 

I Dduw benthycai yn ddoeth ; 
Hir hiliaw a fu'r haelwas, 

Er cynnydd i grefydd gras ; 
Rhuddaur a fyddai rhoddion 
Y gŵr llwys ì Eglwys Ion ; 
Ei nodau o'ent ganeidwedd, 
Hynod a ban hyd y bedd. 


Byw'n ddichlyn, a dilyn duwioledd, 

Wnai y gŵr da, o gywir duedd ; 

Ei fwyn lef oedd tangnefedd,—clodfori 

Ei Ri, a gwâr hoeni gwir rinwedd. 
'Treuliodd ei oes yn foesol,—hyd olaith, 

A'i deulu oedd rasol; 

Dyn i Dduw yn dwyn y ddôl, 

Yn addwyn a rhinweddol. 
Hoffeiddlwys briod ffyddlon,—a hyfwyn 

i'w Efa gariadlon ; 

Ymgeledd fu, twymgalon, 

A gwir fraint idd ei gwâr fron, 

Y gŵr fllwch sy'n llwch y llawr, 
Darfu ei gariad dirfawr ; 

Haul addysg oedd, ŵr gloyw-ddawn,v 
Tŵr ei blant, a'u llwyddiant llawn, 
Heb nwyd giaidd, ffiaidd, ffol, 
Neu faswedd gwag anfoesol : a 
Yn ddwysgall mynodd ddysgu | 
Ei anwyliaid canaid cu, 
I ddal, a chywir ddilyn, 
Archau Duw, a pharchu dyn. 
Dan y gwys mae'n gorphwyso 
Bibell aur ei babell o. 
Hyderaf, er ei dori—o dan nen, 

Ei fod e'n gwir fedi 

O rad hedd ei ryfedd Ri, 

Gwyl enaid, mewn goleuni. 


Er marw corph y gŵr mirain, 
A'i gloi mwy tan glai a main, 
Y'mrawd-ddydd Barnydd y byd 
Egora gloion gweryd ; 

Cyfyd, ar ffysg, o'r ceufedd, 

Yn wyn ac eirian ei wedd, 

Y wreichionen ysplenydd 
Mewn cell lân yn fuan fydd, 
Neu ddalfan tragwyddolfyd, 

I ail fyw mewn nefawl fyd. 


Wr anwyl, ofer wylo, 

Ein och-lef fawr ni chlyw fo ; 
Awn ninau oll, mewn enyd, 
Ar ei ol i farwol fyd ; 
Dywenydd beunydd yw bod, 
Hwyr bore, yn barod. 


Dap goleulwys! dod y gloywlon 
| Wir fendithion ar fwyn deithiad ; 
Geiriau tra-dwys y gwir try-don 
| - O'r gofidion rhy” gyfodiad. 
Byw yn ffyddlon i'th orchmynion, 
'Try yn goron, trwy iawn gariad ; 
'T1 yw ffynon pob cysuron, 
Da i ddynion, a'u diddaniad. 
Izsu mad! pob tremiad trwch 
A hoeddir yn dy heddwch. CYNFELYN. 





T. Williams, Argraffydd, Crughywel, 








